
Da li je dozvoljeno dati ***[zekat](https://pitajucene.com/search/zekat/questions/ "Pretraži pitanja o zekatu")*** na ***[imetak](https://pitajucene.com/search/imetak/questions/ "Pretraži pitanja o imetku")*** onoga ko nije šerijatski obveznik, poput maloljetne i nerazumne osobe?


* 
* 
* 
* 
* 
* 
* 

 
Da li je dozvoljeno dati zekat na imetak onoga ko nije šerijatski obveznik?

Po ovom pitanje učenjaci su se razišli, tako jedni smatraju da nije obavezno izdvajanje zekata iz imetka malodobne i nerazumne osobe, jer malodobne i nerazumne osobe nisu šerijatski obveznici (ehlu-teklif). Drugi opet smatraju da je izdvajanje zekata iz njihovog imetka obavezno (***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")***) i ovo je ispravnije mišljenje, zbog toga što je ***[zekat](https://pitajucene.com/search/zekat/questions/ "Pretraži pitanja o zekatu")*** dužnost vezana za ***[imetak](https://pitajucene.com/search/imetak/questions/ "Pretraži pitanja o imetku")*** i u zekatu se ne osvrćemo na vlasnika. Na to upućuju i riječi Allaha Uzvišenog: “Uzmi iz njihovih imetaka sadaku i očisti ih njome.” (Prijevod značenja Et-Tevbe, 103.) Uzvišeni Allah rekao je: “Uzmi iz njihovog imetka”, čime je postojanje imetka učinio razlogom i uzrokom obaveznosti zekata. Na obaveznost izdvajanja zekata iz imetka malodobne i nerazumne osobe ukazuju i riječi Poslanika, sallallahu alejhi ve sellem, upućene Muazu b. Džebelu kada ga je poslao u Jemen: “Obavijesti ih da im je Allah propisao kao obavezu sadako u njihovim imecima, koja se uzima od njihovih bogataša i daje se njihovim siromasima.” Zbog svega navedenog smatramo da je obaveza staratelja (velija) izdvojiti zekat iz imetka malodobne i nerazumne osobe, i to treba da učini njihov staratelj.56 (Šejh Salih b. Usejmin)


56 Fikhul-ibadat (str. 205)


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: ***[Jusuf b.Muhammed b.Ibrahim el-Atik](https://pitajucene.com/search/Jusuf+b.Muhammed+b.Ibrahim+el-Atik/answers/ "Pretraži odgovore od šejh Jusuf b.Muhammed b.Ibrahim el-Atik")***


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


